kardosdrur/scandi-wiki huggingface dataset:
Dino Jelušić

Dino Jelušić (født 4. juni 1992 i Pozega, Kroatien) er en kroatisk sanger og sangskriver. Han har deltaget i flere kroatiske og internationale sangfestivaler for børn, og går på V. Lisinkis musikskole, hvor han studerer sang og klaverspil (ved siden af almindelig undervisning). I følge ham selv har han altid elsket at synge, og deltog allerede som femårig i forskellige auditions.

Han vandt det første internationale børne-Melodi Grand Prix i København i 2003, med sangen Ti si moja prva ljubav. Frit oversat betyder det 'Du er min første kærlighed', men blev til engelsk oversat som 'You are my One and Only'; 'Du er min eneste ene'.

Privat 
Dino Jelušić har både en storebror og en lillesøster. Lillesøsteren Lorena er ligeledes vild med musik, og repræsenterede hjemlandet Kroatien i Junior Eurovision Song Contest 2005 med sin sang 'Rock baby'.

Referencer 

Musikere fra Kroatien
Bulgarian Air Charter

Bulgarian Air Charter er et flyselskab fra Bulgarien. Selskabet har hub og hovedkontor på Sofia Lufthavn i den bulgarske hovedstad Sofia. Bulgarian Air Charter blev etableret i 2000.

Selskabet opererede i november 2011 charterflyvninger til over 40 destinationer.

Historie 
Selskabet blev grundlagt i juni 2000 og startede de første flyvninger den 14. december samme år. Aviation Service Group er eneejer af Bulgarian Air Charter. Flyselskabet har udelukkende fløjet charterflyvninger, primært fra de to lufthavne ved Sortehavet, Burgas og Varna, samt fra Plovdiv Lufthavn om vinteren.

Bulgarian Air Charter havde i sommeren 2011 omkring 260 ansatte, hvor af de 120 var piloter.

Flyflåde 
Pr. oktober 2011 består flåden i Bulgarian Air Charter af ni fly med en gennemsnitlig alder på 22,6 år.

 8 McDonnell Douglas MD-82
 1 McDonnell-Douglas MD-83

Referencer

Eksterne henvisninger 

 Bulgarian Air Charters officielle hjemmeside   

Flyselskaber fra Bulgarien
Sofia
Etableret i 2000
ZTE

ZTE Corporation (中兴通讯股份有限公司 中興通訊股份有限公司) (, ) tidligere Zhongxing Telecommunication Equipment Corporation er en multinational telekommunikations-, teleudstyrs-, telesystems- virksomhed med hovedsæde i Shenzhen, Kina. Anno 2011 er det kinas næstsstørste indenfor fremstilling af telekommunikationsudstyr. (efter verdens næststørste Huawei). Virksomheden er desuden verdens femte største mobiltelefonsproducent.

ZTE's kerneprodukter er trådløs, telefonsalg, adgang, optiske transmissioner og data- og teleudstyr og telesoftware. Der tilbydes også produkter med betalingstjenester, så som video on demand og streaming media. ZTE's kunder er primært teleselskaber og operatører af mobile netværk. Virksomheden er også en OEM og fremstiller produkter til detailhandel under forskellige mærker.

ZTE blev grundlagt i 1985 af en gruppe statsejede virksomheder med forbindelse til Kinas ministerie for rumfart.

Datterselskaber 

ZTE has several international subsidiaries and surely more domestic ones.

ZTE (Australia) Pty Ltd 
ZTE gik ind på det australske marked i 2005, and ZTE (Australia) Pty Ltd.

ZTE Deutschland GmbH 
ZTE Deutschland GmbH er grundlagt i 2005 med hovedsæde i Düsseldorf. Anno 2008 er der 50 ansatte.

ZTE USA  Inc 
Er et nordamerikansk datterselskab til ZTE, med hovedsæde i Richardson, Texas.

ZTE (H.K.) Ltd. 
ZTE (Hong Kong) Ltd. (China) driver kontrakt-produktion.

Produkter 
ZTE præsenterede i 2010 på Mobile World Congress en tablet-computer med Google Android, the ZTE V9.

Referencer

Eksterne henvisninger 

 Officielle hjemmeside

Etableret i 1985
It-virksomheder fra Kina
Virksomheder i Shenzhen
Mobiltelefonproducenter
Elektronikvirksomheder fra Kina
Telekommunikationsvirksomheder fra Kina
Computervirksomheder fra Kina
Brandon Boyd

Brandon Charles Boyd (født 15. februar 1976 i Van Nuys, Californien) er en amerikansk sanger, kendt som medlem i rockbandet Incubus.

Diskografi 
Med Incubus
 Fungus Amongus (1995)
 S.C.I.E.N.C.E. (1997)
 Make Yourself (1999)
 Morning View (2001)
 A Crow Left of the Murder... (2004)
 Light Grenades (2006)
 Monuments and Melodies (2009)
 If Not Now, When? (2011)
Solo
 The Wild Trapeze (2010)

Eksterne henvisninger 

 

Sangere fra USA
Charter

Charter kan have flere forskellige betydninger:

 Charter (politik) – en engelsk betegnelse for et frihedsbrev.

Se også
 Charterferie – en rejseform.
 Charterfly – leje og benyttelse af fly.
ISO 8501-1:2007

ISO 8501-1:2007, del 1, er en international standard fastsat af ISO, angiver forbehandling af stål-overflader før påføring af maling eller tilsvarende produkter, blandt andet ved sandblæsning.

Standarden angiver forskellige grader af sanblæsningens grov-/ finhed, i forbindelse med blæste medie.

Ekstern henvisning 
 International Organization for Standardization: ISO 8501-1:2007. Preparation of steel substrates before application of paints and related products

8501-1:2007
Uldis Pūcītis

Uldis Pūcītis (født 15. april 1937 i Rankas pagasts i Letland, død 14. december 2000 i Riga i Letland) var en lettisk skuespiller og filminstruktør, som er blevet optaget i Letlands Kulturkanon..

Pūcītis afsluttede den syvårige skole i Ranka, gik på Rigas pædagogiske skole, og arbejdede dernæst som lærer i Aizpute. I 1960 dimiterede han fra Letlands Statskonservatoriums teaterfakultet. Pūcītis arbejdede ved Liepāja Teater fra 1960 til 1962, Dailes Teater fra 1964 til 1973, Jaunatnes Teater fra 1962 til 1964 og igen fra 1973 til 1992. Pūcītis deltog i filmoptagelser siden 1959. De bedste roller i film var som Edgars i spillefilmen "Purva bridējs" og som Cēzars Kalniņš i spillefilmen "Elpojiet dziļi". Disse to spillefilm er omfattet af Letlands Kulturkanon.

Uldis Pūcītis datter, skuespillerinden  Milēna Gulbe-Kavace, er mor til den berømte lettiske tennisspiller Ernests Gulbis.

Kildehenvisninger

Eksterne henvisninger 
 

Skuespillere fra Letland
Filminstruktører fra Letland
SunExpress

SunExpress er et flyselskab fra Tyrkiet. Selskabet har hub på Antalya og Izmir Lufthavn. Hovedkontoret er placeret i byen Antalya. SunExpress blev etableret i 1989.

Selskabet opererede i november 2011 rute- og charterflyvninger til en lang række europæiske destinationer med Boeing 737-800 fly.

Historie 
Selskabet blev grundlagt i december 1989 som et joint venture imellem flyselskaberne Turkish Airlines og Lufthansa. SunExpress foretog sin første flyvning i april 2000, da en charterflyvning gik fra Antalya til Frankfurt Lufthavn. I 1995 blev alle Lufthansas aktier overtaget af Condor Flugdienst, indtil disse igen gik tilbage til Lufthansa i 2007.

SunExpress var i 2011 den største leverandør af charterflyvninger imellem Tyrkiet og Tyskland. Flere andre lufthavne i Nordeuropa blev også benyttet, hvor Basel i Schweiz og Flughafen Graz-Thalerhof, Graz i Østrig var blandt de sydligste. Derudover var der betjening af flere lufthavne i Tyrkiet. I sommeren 2011 fløj selskabet blandt andet til Aarhus- og Bornholms Lufthavn på vegne af rejsearrangørerne Nazar og Star Tour.

Flyflåde 
Den 6. november 2011 bestod flåden i SunExpress af 28 fly af typen Boeing 737-800.

Eksterne henvisninger 

 SunExpress officielle hjemmeside

Referencer 

Flyselskaber fra Tyrkiet
Antalya
Etableret i 1989
Lufthansa Group
Turkish Airlines
Grækenlands ishockeyforbund

Grækenlands ishockeyforbund () er det styrende organ for ishockey i Grækenland. De blev medlem af IIHF den 29. april 1987. De er rangeret på en 44, plads på mændenes verdensrangliste.

Eksterne henvisninger 
 Officiel hjemmeside  , 
 Grækenland på IIHF.com 

Ishockeyforbund
Ishockeyforbund i Europa
Cinevilla

Cinevilla er en filmkulisseby i Slampes pagasts i Tukuma novads i Letland opført udelukkende til optagelserne af Defenders of Riga. Cinevilla er den eneste udendørs filmkulisseby i Letland, og består af efterligninger af historiske bygninger og konstruktioner i Riga, hovedstaden i Letland, og i særdeleshed Vecrīga. Kulissebyen består blandt andet af de historiske broer Lübeckbroen, Pontonbroen og Akmensbroen samt floden Daugava som førnævnte broer krydser.

Kilder 
 Cinevilla hos vietas.lv

Eksterne henvisninger 
 Officiel hjemmeside  

Film i Letland
Pål Arne Fagernes

Pål Arne Fagernes (8. juni 1974 i Asker - 4. august 2003 i Moss) var en norsk spydkaster og bokser. Som junior, konkurrerede Fagernes på nationalt plan i cykling, atletik og langrend.

Spydkastning 
Som spydkaster fik han 4.-plads i VM 1999. Han kastede 86,24 meter og satte dermed norsk rekord. Under kvalificeringen til OL i Sydney i 2000 forbedrede han sin norske rekord til 86,74 meter. I finalen kom rekorden op på 83,04 meter og han blev nummer ni. Fagernes vandt fire guldmedaljer i norgesmesterskaberne, og modtog kongepokalen i 2002. Han var også med i OL 1996 i Atlanta. Han nåede imidlertidlige aldrig helt op i sportsverdenen, mest på grund af udenomsportslige problemer.

Han fik sin internationale debut i atletik under European Cup 1994, og deltog under OL 1996, VM 1997 og 1998 EM uden at nå finalerunderne. Hans internationale gennembrud kom under 1999 VM i Sevilla, hvor han blev nr. fire samtidig med at han satte en norgesrekord på 86.24 m. Under Sommer-OL 2000 i Sydney hævede han rekorden til 86.74 m. i den indledende runde. I finalen kastede han 83.04 og endte som nr. 9. Hans karrieres bedste kast var på 86.74.

Han vandt hans første medalje i NM 1994. Han blev norsk mester i 1996, 1998, 1999 og 2002.

Øvrige karriere 
Fagernes vandt sin eneste kamp som proffbokser, mod slovakiske Peter Simko. Han vandt han på teknisk knockout efter 25 sekunder. Han boksede i sværvægtsklassen

Han vandt også 72 nationale konkurrencer i langrend, seks kredsmesterskaber i langrend og næsten 30 cykel/offroad-løb – inklusiv et løb i Norgescup. I 1990 kastede han en snebold 81,46 meter under det uofficielle norgesmesterskab på Bislett. Han repræsenterede Asker Skiklubb i langrend og atletik (IK Tjalve fra 1995).

Personlige problemer 
Senere med årene blev Fagernes' sportslige karriere skæmmet af personlige problemer. I 2000 blev han fængslet i 18 dage for at lade en beruset person køre sin bil. I 2001, kort efter at han trak sig fra VM 2001 af disciplinære årsager, blev han taget med kokain under en politirazzia. Han blev dog senere frikendt for dopinganklager. I april 2003 blev han anholdt for hærværk efter at han gik på taget af en bil i Oslo.

Død 
Pål Arne Fagernes omkom i en bilulykke på E6 i Østfold, da hans bil kolliderede med en lastbil. Han døde kun 29 år gammel. Hans norske rekord i spydkast bestod indtil juni 2005 da Andreas Thorkildsen kastede 86,82 meter under et stævne i Finland. Thorkildsen har senere forbedret rekorden yderligere.

Større turneringer

Norgesmesterskaber

Kilder

Eksterne henvisninger 

 Profil på databaseolympics.com 
 

Spydkastere fra Norge
Boksere fra Norge
Omkomne ved trafikulykker i Norge
Mandlige cykelryttere fra Norge
Personer dømt for narkokriminalitet
Rutenien

Navnet Rutenien (, , ) er en latiniseret variant af Rus og er en betegnelse for områder i Østeuropa i senmiddelalderen, der var befolket af østslaviske folkeslag. Rutenien bliver også brugt som betegnelse for regioner og fyrstendømmer, der engang var en del af Kiev rus. På grund af fortsat politisk ustabilitet har udtrykket Rutenien ofte forskellig betydning afhængigt af, hvilken periode det bliver brugt i. Den mest almindelige brug af de to navne Rus og Rutenien dækker et område, der i dag omfatter der nordlige Ukraine og Hviderusland samt tilgrænsende dele af Rusland, Slovakiet og Polen. I nogle tilfælde er ordet forkert oversat som "Rusland".

Senmiddelalderen 

I 1400-tallet hævdede to store lande deres udspring fra Rus: Storfyrstendømmet Moskva og Den Polsk-litauiske personalunion. Områdets slaviske befolkning brugte forskellige former af navnet Rus for deres land, og nogle af disse former er blevet latiniseret.
I 1400-tallet havde Storfyrstendømmet Moskva etableret sin suverænitet over en stor del af det gamle Rus-område, herunder Novgorod, Pskov, og dele af fyrstendømmerne Tjernigov og Perejaslavl. Fra 1547 kaldte dette rige sig selv for Russernes zardømme (eller Rus' zardømme) og hævdede suverænitet over "alle rus'". Dette lagde grunden til den moderne russiske stat. Befolkning i Storfyrstendømmet Moskva var ortodokse og brugte den græske transskription af Rus, "Rossia", frem for den latiniserede form "Ruthenia".

De sydlige områder i det gamle Rus, herunder fyrstendømmerne Galicien-Volhynien, Kievriget og andre blev i 1300-tallet en del af Litauen, som i 1400-tallet sammen med det katolske Polen dannede Den Polsk-litauiske personalunion, der udviklede sig til Den polsk-litauiske realunion. Derfor blev landet ofte omtalt med det latinske navn Ruthenia. Andre stavemåder blev dog også brugt på latin, tysk, fransk, engelsk og andre sprog i denne periode.

Områderne har følgende navne på polsk:

 Rus Halicko-Wołyńska – Fyrstendømmet Galicien-Volhynien
 Rus Halicka – Galicien
 Rus Biała – Hvide Rutenien eller Hviderusland
 Rus Czarna – Sorte Rutenien, en del af det nuværende Hviderusland
 Rus Czerwona – Røde Rutenien eller Galicien
 Rus Podkarpacka – Karpato-Rutenien

Kilder 

Regioner i Europa
Ukraines historie
Hvideruslands historie
Ruslands historie
Litauens historie
Polens historie
Kievriget
Hviderussere
Ukrainere
Sebastian Nerz

Sebastian Matthias Nerz (13. juli 1983 i Reutlingen) er en tysk politiker og formand for Piratenpartei Deutschland.

Han studerede biodatalogi på Eberhard Karls Universität Tübingen.

Politikere fra Piratenpartei Deutschland
Personer fra Baden-Württemberg
Vejgaard Boldspilklub

Vejgaard Boldspilklub (forkortet Vejgaard BK, Vejgaard B eller VB) er en aalborgensisk fodboldklub, som ligger i bydelen Vejgaard i Aalborg.
Klubben blev grundlagt i 1925.

Klubben afholder en årlig turnering ved navn VB Cup, der afholdes weekenden før efterårsferie starter er for U/13 og nedefter.

Vejgaard spiller sine hjemmekampe i hvide trøjer med blå shorts og strømper.

Selvom klubben er en amatørklub fra Nordjylland med fokus på bredden, så har Vejgaard Boldspilklub sin helt egen fanklub fra København, Vejgaard Support København.

Historie 
Vejgaard Boldspilklub blev grundlagt i 1925.

Klubben lever højt på lokal støtte og frivillig hjælp, hvorfor der er en rar og god følelse af fællesskab og sammenhold i klubben.

Større danske fodboldspillere har spillet nogle af sine ungdomsår i Vejgaard. Her kan nævnes Lasse Nielsen og Jakob Blåbjerg og Ove Flindt Bjerg.

For første gang i divisionerne og Superliga klubber på besøg (2016-nu) 
For første gang i klubbens lange historie kunne de fejre en oprykning til divisionsrækkerne i 2016, da de på vaskende ægte Vejgaard manér scorede i overtiden til en 1-0 sejr hjemme mod Kastrup Boldklub i oprykningsspillet. Det var målmageren Martin "Alanya" Sloth-Kristensen, der dukkede op ved bagstolpen, og kunne løbe ud til de inkarnerede lokale fans der havde dukket op på en smuk sommerdag .

Siden da har de vekslet mellem 2.Division og Danmarksserien, hvilket er stort for en amatørklub. Specielt når de er oppe mod større klubber i Danmark med større budgetter.

Klubbens rekord i DBU-pokalturneringen er at komme til 3.runde. Flere af Danmarks største klubber har været på besøg de seneste år, heriblandt Vejle Boldklub, SønderjyskE Fodbold, FC Nordsjælland, Hobro IK Fodbold og Aalborg Boldspilklub. Kampen mod Hobro IK blev til en sejr på 2-1 til Vejgaard, hvorfor det kan argumenteres for at være den største sejr i klubbens historie.

Den største kamp i Vejgaards historie blev spillet den 25. September 2019 mod superligaholdet fra AaB i Sydbank Pokalen. Der var op til kampen lagt et stort arbejde fra Vejgaards side, som til kampen havde sørget for professionelt billetopsætning samt en mobil tribune til udebanefansene fra AaB. Kampen endte med 0-6 til AaB.

Stadion 
Siden 1980 har Vejgaard spillet sine hjemmebanekampe på Soffy Road placeret i Vejgaard i Aalborg.

Stadionet er opkaldt efter Sofievej, som er navnet på vejen som stadionet ligger på.

I 2017 fik klubben lavet en såkaldt "Trapbune" klar til opvisningsbanen således der var bedre muligheder for tilskuere til hjemmekampe.

Vejgaard opgraderede sit samarbejde med sin hovedsponsor Spar Nord Bank, og det indebar et nyt stadionnavn således det fra 2021 hedder Spar Nord Arena - Soffy Road.

Tilskuererekorden lyder på 2.565 tilskuere. Den rekord blev sat til hjemmekampen mod de lokale overmagter fra AaB i 3.runde af DBU-pokalturneringen 2019/20.

Resultater

Nuværende Spillertrup 

- Følgende spillere er med i A-træningstruppen pr. Maj 2021.

(Viceanfører)
(Anfører)

Referencer 

Fodboldklubber i Danmark
Sport i Aalborg
Henry Shrapnel

Henry Shrapnel (født 3. juni  1761 i Bradford on Avon, Wiltshire, England, død 13. marts 1842) var opfinder og britisk officer, som er mest kendt for opfindelsen af fragmentationsgranaten (the shrapnel shell).

I 1784, da Shrapnel var artilleri-løjtnant i  den engelske hær  (Royal Artillery), udviklede han en hul kanonkugle fyldt med riffelkugler, jenstumper eller andet, som eksploderede i luften over målområdet.

Den engelske hær implementerede Shrapnels kanonkugle som et alternativt våben i 1803.  Kuglen kom i anvendelse første gang i et slag den 30. april 1804 med stor succes.

Shrapnels slutrang var generalløjtnant.

Ekstern henvisning
March 13, 1842: Henry Shrapnel Dies, But His Name Lives On

Generaler fra Storbritannien
Opfindere fra Storbritannien
Briter i 1700-tallet
Briter i 1800-tallet
Norgesmesterskabet i boksning

NM i boksing blev første gang arrangeret 19. december 1909 af Kristiania Boxeklub i Turnhallen i Kristiania.

I Idrætsboken bind IV fra 1923 har Georg Antonius Brustad skrevet om
boksning. Her står blandt andet:

Norsk boksning og organisation.

I året 1908 (efterår) indførte idrætsforeningen Ørnulf boksningen i Kristiania,
idet den ved hjælp af 2 av sine medlemmer, nemlig Conrad Christensen og
Grønberg, der begge havde lært at bokse i Amerika, igangsatte bokseøvelser
for sine medlemmer. Samtidig stiftedes Kristiania Boxeklub af tandlæge Byhring
Dæhli, og denne forening afholdte i december 1909 det første norske
mesterskabsstævne. Dette stævne var det som satte den første milepæl for
boksningen, idet man da fik se hvordan den udviklede sig som konkurrencesport. De
fleste mesterskaber vandt Kristiania Boxeklub, med Ørnulf, der paå forhånd
havde engageret den norsk-amerikanske træner Johnson, lige efter.

Efter denne første opblusning faldt boksningen imidlertid tilbage, i hvert fald
afholdtes der i Kristiania ingen off. kampe på grund af Kristiania politis
forbud. Dette fandt nemlig sted, efter at der var blevet arrangeret professionelle
brydekamper Tivoli Cirkus, hvor der forefaldt forskellige ubeherskede
optrin, da amatørboksning og professionel brydning havde for store
likgetspunkter. -

Ørnulf fortsatte imidlertid sine øvelser og afholdte mindre klubkonkurrencen
samtidig som den sendte 2 af sine folk til deltagelse i Aarhus i den første
officielle repræsentation i udlandet. Disse to var Conrad Christensen, der
deltof i brydning såvel som boksning, og A. F. Walby. Med minimal træning
lykkedes det dog ikke disse at få nogen meritter.

I Bergen afholdtes det næste norgesmesterskab i 1912. Bergenserne (Bergens Atletklub) havde optaget boksningen året efter at Kristianiaklubbene og engagerede
Kjellerød som træner. I 1913 er der intet, men fra 1914 bliver der efter
stiftelsen af Norges Atletforbund regelmæssigt hvert år afholdt mesterskaber i hele landet, og i disse bliver der hårdere og hårdere konkurrence efter hvert stævne. Samtidig med at mesterskabsstævnet som regel ambulerer mellem
Kristiania, Bergen og Trondhjem, er der på disse steder opstået 3 centrerer for
norsk boksesport; i Trondhjem takket være idrætsklubben Brages energiske
arbejde.
Frederik Christian Christiani

Frederik Christian Christiani (25. maj 1819 i København – 10. oktober 1888) var en dansk officer og korttegner, bror til præsten Emil Christiani.

Han var en søn af krigsråd Christian Friedrich Christiani og Helena Catharina f. Colding. Christiani blev officer 1838, kaptajn 1850, oberst i forstærkningen 1871 og afskedigedes 1882. Han tog i den første slesvigske krig del i kampene ved Bov og Slesvig samt i forsvaret af Frederiksstad. I krigen 1864 tog han del i kampene ved Bustrup og ved Dybbøl 18. april. Christiani har gjort sig bekendt som korttegner og har iblandt andet udarbejdet, tegnet og litograferet smukke skolekort. Han døde 10. oktober 1888.

Han ægtede 1847 Anna Cathrine Køhling, som døde 1848, og derefter 1850 Elise Sophie Storm, datter af pastor Frederik Storm i Kerte.

Han nævnes i Haandbog for Hæren 1868 som Ridder af Dannebrog og Dannebrogsmand.

Kilder 
 P.P. Freuchen, "Frederik Christian Christiani", i: C.F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 

Officerer fra Danmark
Kartografer fra Danmark
Danskere i 1800-tallet
Riddere af Dannebrog
Personer fra København
Personer i Treårskrigen fra Danmark
Personer i den 2. Slesvigske Krig fra Danmark
Johannes Valeur

Johannes Valeur (23. februar 1700 i København – 20. september 1771 på Nebbegård ved Hørsholm) var borgmester i København

Han var søn af en velhavende købmand i København, Herman Walløer. Moderen var en datter af byens præsident, konferensråd Johannes Christensen Meller. Fra Metropolitanskolen blev han i 1720 dimitteret til Universitetet, tog allerede i 1722 teologisk embedseksamen og virkede derefter som huslærer på Samsø. Da morfaderen Johs. Meller døde, arvede han så mange penge, at han kunne foretage en større udenlandsrejse, der bl.a. førte ham til Frankrig. Hjemvendt blev han i 1727 udnævnt til assessor i Hofretten samt kancelliråd og i 1729 til vicerådmand i København samt i 1739 virkelig rådmand og virkelig justitsråd. 

I 1741 blev han assessor i Højesteret, hvor han som regel kun deltog i voteringen på åbningsdagen, han udnævntes i 1749 til etatsråd og beskikkedes året efter til viceborgmester. I 1767 blev han virkelig etatsråd. Valeur øvede han en betydelig indsats i genopbygningsarbejdet efter branden 1728.

Valeur nærede en levende interesse for dramatisk kunst, og oversatte flere skuespil fra fransk til brug for den danske scene. I 1757 blev han medlem af teaterdirektionen, og fik overdraget tilsynet med den kunstneriske side af administrationen. Allerede i 1761 fratrådte han dog dette embede. Da Struensee i april 1771 opløste byens Magistrat, blev også Valeur afskediget fra stillingen som viceborgmester, hvilket han tog sig meget nært, at han allerede 20. september samme år afgik ved døden på sin landejendom Nebbegård ved Hørsholm. Valeur var en meget velhavende og indflydelsesrig mand. Han var hovedparticipant i Det vestindisk-guineiske Kompagni og 1. direktør i Københavns brand- og vandvæsen.

Valeur havde 20. marts 1726 ægtet Charlotte Amalie Bølcke (2. september 1696 – 9. december 1758), enke efter Christian Kellermann. Mellem Valeur og den tidlig affældige Waisenhuspræst Enevold Ewalds unge og letsindige hustru Marie Wulf skal der have bestået et meget intimt forhold, og oberstinde Eigtved, den kendte bygmesters hustru, der som ung boede i Ewalds hus, udtaler som sin overbevisning, at Valeur var digteren Johannes Ewalds virkelige fader.

Han ejede gården Nebbegård, som han i 1740 omdannede til et landsted.

Han er begravet i Vor Frelsers Kirke. Der findes et portrætmaleri af Valeur på Københavns Rådhus.

Kilder 
 Louis Bobé, "Johannes Valeur", i: C.F. Bricka (red.), Dansk Biografisk Lexikon, København: Gyldendal 1887-1905.
 Tilskueren 1901, S. 235 ff.
 Louis Bobé, Efterladte Papirer fra den Reventlowske Familiekreds V, s. 245.

Borgmestre i København
Det Kongelige Teaters direktører
Danskere i 1700-tallet
Teologer fra Danmark
Personer fra København
Højesteretsdommere fra Danmark
Rådmænd i København
Personer i Dansk Biografisk Leksikon
Dommere i Hofretten (Danmark)
Etatsråder fra Danmark
Studenter fra Metropolitanskolen